
d  E 

Frigore  quatenus  morborum  caufa. 

EST  inter  omnes  artes  fcientiafque  humanas,  eas  prx* 
fertim  quae  ad  naturae  cognitionem  pertinent,  quafi 
foedus  quoddam  et  conjugium,  quo  lucem  fibi  invi¬ 
cem,  vim  et  dignitatem  mutuo  praebent.  Inter  eas  vero  ta¬ 
lem  fortita  eft  medicina  locum,  ut  ex  ea,  tanquam  ex  centro 
quodam  communi,  acies  mentis  noftrae  in  caeteras  omnes 
dirigatur.  Adeo  ut  faepenumero  mecum  animo  putarem, 
divinam  fapientiam  corpus  hocce  fragilifiimum,  ejufque  mor¬ 
bos  nobis,  vel  etiam  dono,  dedilTe ;  ut  nimirum  doloribus 
illis  ad  naturam  perluftrandam  excitaremur:  Quo  nihil  ex¬ 
cogitari  poteft  utilius,  vel  ad  divinam  percipiendam  boni¬ 
tatem  et  fapientiam,  vel  ad  mentes  noftras  juxta  naturae  re¬ 
gulas,  et  iummae  pulchritudinis  Ipeciem  fingendas.  Nun¬ 
quam  igitur  fine  voluptate  fumma  obvenit  menti,  quod  ani¬ 
mum  tandem  medicinae  adhibuerim,  quodque  in  ea  potifii- 
mum  terrarum  plaga  verfatus  fuerim,  ubi,  maximo  cum 
frucftu  et  puritate,  iftiufmodi  difcipiinae  traduntur. 

Non  fatis  eft  igitur,  fi  quis  medicinam  callere  velit,  ut 
corporis  humani  tantummodo  fabricam  contemplaretur:  ex 
variis  enim  et  innumeris  fere  rebus  externis  pendet  lanitas 
noftra,  va-tiifque  per  totam  naturam  fcrutandis  remediis,  fi 
lada  fit,  recuperanda.  Cum  vero  omnium  rerum  externarum 
in  corporis  oeconomiam  effectus  pernolcendi  fint  medico, 

tum  Caloris  et  Frigoris  praecipue,  quibus  nulli  magis  va¬ 
rii  et  generalis  funt  uiiis. 

Etfi  vero  Calor  et  Frigus,  cum  ad  noftra  corpora  refe¬ 
rantur,  nihil  ablolutum,  ied  relativum  quoddam  tantummo¬ 
do  denotent;  attamen,  f!  illum  ponemus  corporis  ftatum 
quo  ne  vel  minimum  dolorem  ex  aere  quiefcente  percipiat, 
Caloris  et  Frigoris  terminum  quafi  et  finem  tenemus.  Ce¬ 
tera  fenfus  funt  dift insuere. 

De  Frigore  dicendum:  et,  quoniam  varii  ejus,  fecundum 
vires,  eliechis,  intenfionis  gradus  quam  diligentifflme  notan¬ 
di  lunt.  Temperatum  igitur  vocabo  quodcunque  fanguinis 
circuitum  non  interpellat. 

Praecipuas  Caloris  et  Frigoris  virtutes  funt,  t]uod  corpora 
omnia  rariora  ille,  hoc  denfiora  reddat. 

Quodcunque  autem  corpus  fit  denfius,  partes  ejus  magis 
in  contadum  attradionc  mutua  nituntur,  adeoque  magis  vi 
diffblventi  refiftunt ;  folidiora  exinde  duriora  et  firmiora 
fiunt:  hoc  modo  roborat  corpora  animalia  Frigus. 

Omnes  corporis  noftri  fibras  muiculares,  faltem  dum  vita 
fruimur,  Contradiles  funt  et  Elafticae.  Contradilc  eft  corpus, 
quod  partes  luas  ita  intra  mutuas  attradionis  iphasram  dii- 
pofitas  habet,  ut,  nifi  vi  quadam  aliena  diftraherentur,  pro¬ 
pius  ad  fe  invicem  accederent.  Elafticum  dicitur,  cujus  par¬ 
tes  ita  vi  externae  cedunr,  ut  intra  mutuas  tamen  attradio- 
nis  fphasram  maneant,  feque  fubito,  vi  externa  remota,  in 
priftinum  vindicent  fi  tum.  Qui  affedus  omnium  corporis 
animalis  adionum  quafi  principium  et  fons  eft. 

Ex  attradione  igitur  pendent  hi  fibrarum  affedus.  At, 
quo  propiora  fibi  invicem  corpufcula  funt,  eo  majori  vi  in 
mutuum  contadum  nituntur;  Frigus  ergo,  quod  denfius  red¬ 
dit  omne  corpus,  vim  illam  contradilem  et  elafticam  in¬ 
tendat  ncceffe  eft.  Hinc  difficilius  in  Frigore  fanguinis  im¬ 
petui  cedunt  vafa,  citius  fefe  reftituunt :  major  exinde  cordi 
refiftentia,  major  cordis,  quippe  quod  pro  refiftentia  vires 
Ibas  intendit,  nifus :  ex  quibus  oritur  puifus  fortior,  rarior, 
et  aequabilior. 

Corpora  omnia  mora  in  eadem  linea  reda,  qua  primum 
propuifa  funt,  ni  fi  vis  aliqua  nova  intercedar,  progrediun¬ 
tur.  Itaque,  quo  propius  canalis  quicunque  ad  lineam  redam 
accedit,  eo  magis  fluida  per  illum  projeda  liberum  et  im¬ 
minutum  fervant  impetum;  vas  enim  laxum  facile  in  an- 
fradus  fleditur  finufque  diflendit-ur,  unde  fanguinis  vis  fre¬ 
quenter  in  latera  ejus  impingit  et  retardatur :  quapropter 
Frigus,  utpote  quod  in  lineam  redam  contendat  vala,  libe¬ 
riorem  fanguini  curium  hac  quoque  ratione  praebet. 

Eadem  de  caufa,  fpiritus  animales,  animi  rerumque  exter¬ 
narum  internuncii,  promptius  magifque  alacres,  ad  quafcunque 
corporis  partes,  per  expeditos  tenfione  nervos  advolant,  offi¬ 
ciis  fuis  funguntur,  et  validiorem  animo  imprimunt  lenium. 
Quod  callent  nimium  qui  miferotum  artus  fupra  rotam  ex- 
tenfo  ad  contradionem  Frigida  affufa  follicitant. 

An  ex  doloris  fenfu,  qui  fpiritus  ad  locum  affedum  deri¬ 
vat,  iifque  vafa  minima  diftendit,  oritur  fibrarum  aliqua  ex 
parte  contradio  ? 

At  praeter  naturalem  hanccurtationem,  fit  quoque  a  volun¬ 
tate,  in  movendis  fcilicet  membris,  mufculorum  contradio: 
quae  contradio,  cum,  quocunque  demum  fiat  modo,  fpi- 
ritus  pro  inftrumentis  habere  videatur,  facilius  et  fortius  in 
Frigore  temperato,  tenfis  nimirum  jam  fibris  vividifque  ma¬ 
gis  fpiritibus,  quam  fi  flaccefcant  langueantque  ex  calore, 
perficietur. 

Sanguis  quoque,  et  ipfo  Frigore,  et  vaforum  conflridione 
compadus,  melioris  erit  et  firmioris  crafeos  :  omnefque 
fundiones  ejus  naturales,  utrum  ex  motu  inteftino,  vel  lo- 
lidorum  adione,  vel  particularum  attradione,  vel  conglu¬ 
tinatione  quadam  pendearit,  circuitus,  fecretiones,  nutritio, 
excretiones  perfedius  erunt  abfolutse. 

Debilitat  ergo  calor,  corroborat  frigus,  corporis  foliditatem 
fanguinifque  crafin  compingendo,  vim  contradilem  et  elafti* 
cam  vaforum  intendendo,  fluidorum  circuitum  expediendo, 
nervorum  adionem  augendo,  ulquedum  vim  fanguinem  fpirr- 
tufque  propellentem  non  exiuperet  fibrarum  rigor. 

Hoc  firmat  experientia.  Si  quis  enim  in  aere  moderate  ca¬ 
lido,  tepido  praelertim,  quiefcat ;  intumefcunt  venae,  rubet  fa¬ 
cies,  hebefcunt  fenfus,  celeriter  non  tamen  fortiter  pullant 
arteria;  languidus,  enervis,  debilis  fit;  caput  gravedine, 
laffitudine  membra  corripiuntur.  Ut  vero  torporem  excutiat ; 
fufpirat,  ofcitat,  pandiculatur,  artus  extendit,  ftridentem  ple¬ 
no  pedfore  vocem  exprimit.  Fruftra  tamen ;  redit  torpor, 
diffluunt  ipiritus,  flaccelcuntmulculi,  procidit  caput,  decidunt 
manus,  iolvuntur  genua,  lenis  denique  lenfibus  obrepit  iom- 
nus.  Qux  omnia  ex  relolutis  fibris  et  rariori  fanguinis  com¬ 
page  explicari  pofflint. 

At  fiidem  in  temperatum  tranfeat  frigus,  omnia  fiunt  con¬ 
traria  :  detument  carnes,  recedunt  venae,  palefcit  vultus  ;  tar¬ 
dus,  fortis,  rarus,  aequalis  devenit  pullus  ;  alacer,  fortis,  im¬ 
piger  ad  negotia  capeflenda  advolat  homo. 

Hi  funt  frigoris,  quod  temperatumjamdudum  appellavimus, 
falutares  plerumque  effedhis.  Nunc  alios  vero,  qui  ex  intenfi- 
ori  frigoris  gradu,  ab  eadem  tamen  origine,  conftridHone  fodi¬ 
cet' et  denfatione  deducendas,  proveniunt,  infequamur.  Hor¬ 
ret  igitur,  tremit,  minurit,  acrem  fatis  dolorem  fentit,  in  glo¬ 
bum  fe  contrahit,  quicunque  frigori  nudus  exponitur :  tenu¬ 
is  ex  oculis  naribuique  ftillat  humor;  incurvantur  digiti,  et 
inhabiles  fiunt  ad  motum  vel  lenium  ;  rubent  manus,  naius,  au¬ 
res,  et  quaecunque  alia  corporis  pars  latam  latis  aeri  fuperfici- 
em  exhibet. 

Quas  doloris  in  frigore  caufa  ?  An  quia  particulas  fanguinis,  in 
conftridtis  vafibus  magis  coardtatas,  fridtione  nervos  vellicent? 
An  quia,  fuftentaculis  nuilculorum  vique  eorum  contrac- 
tili  in  diverfum  trahentibus,  rupturam  minitentur  fibrae  ?  An 
quia  pungentes,  nefcio  quas,  excipiant  carnes,  ab  aere  frigi¬ 
do,  particulas  ? 

Unde  tremor?  Aneft  quafi  vibratio  mufculorum  exofcil- 
lante  aequilibrio  inter  conftridtionem  valorum  et diftendenrem 
fluidorum  impulfum  ?  An  ex  motu  fluidorum  inaequali  per  va- 
fa nimia  conflriddone  hic  illic  obftrudta? 

Profluit  vero  jugiter  ex  oculis  naribufque  humor  tenuis, 
quem  emunctoria  illa  conftricta,  per  poros  fuos,  jamanguftif- 
fimos  redditos,  exprimunt. 

Si  nudas  manus  ex  magno  frigore  ad  ignem  fubito  admovea¬ 
mus,  immaniflimo  cruciantur  dolore.  An  caufa  cft,  quod 
fanguis,  ut  natura  eft  fluidorum,  citius  rarefcat  quam  Solida; 
ideoque,  inter  fututam  fanguinis  diftenfionem  et  validam  vaf- 
culorum  contractionem,  compreffi  nervi  angantur  ?  An  quod 
ianguis,  mole  iua  et  vi  per  reliquum  corpus  auctis,  in  vala  illa 
contracta  adhucdum  arietet  ? 

Si  quis  vero  inter  nives  geluque  diu  nimium  degat,  manuum 
ejus  pedumque  primum  digiti,  extera:  dein  corporis  partes,  ah 
extremis  illis  cor  verius,  motu  fcnluque  privantur  ;  rubrx,  fu- 
ica3,  lividae,  nigra:  denique  fiunt ;  et  in  gangraenam,  fphacelum 
ac  mortem  exinde  degenerant.  Tum  enim  validiflima  fit  vafo- 
rum  conftrictio,  in  iis  prxfertim  membris  qux  majorem  frigori 
iiiperficiem  exponunt,  quaeque  longe  a  corde  remota  minorem 
circuitus  vim,  minorem  attritum,  minorem  ergo  calorem  in¬ 
ternum  fentiunt ;  adeo  ut  aboleantur  omnino  cavitas  eorum, 
humorumque  per  eos  circuitus. 

Unde  tamen  evenit  quod  membra  illa,  nifi  putrefcant  jam 
plane,  ex  nivis  appofitu  refocillentur  ?  Eftne  quod  Ipicula 
nelcio  qux  in  carnes  gelu  impactx,  ut  perhibent  quidam,  ab 
homogeneis  in  nive  ipiculis  attrahantur  ?  An  potius  quod  vala 
conftridta  ad  naturalem  tonum  gradatim,  noniubito,  fint  re¬ 
vocanda?  Sanguinis  enim  impullus,  fubito  nimis  calore  aucStus, 
partes  illas,  frigore  jam  induratas,  fepararet  forte  a  vivis,  adeo- 
que  mortuas  redderet,  citius  quam  circuitum  iis  reftituere  pof- 
iet. 

Si  in  aquam  frigidifllmam  aliquis  fubito  immergatur ;  expri¬ 
mitur  primum  ab  externis,  et  ad  internas  corporis  partes  intro- 
pellitur  ianguis.  Mox  tamen  ab  aucSta  ioiidorum  vi,  majori  fpi- 
r ituum  animalium  nilu,  fortiori  exinde  nervorum  adrione,  et 
validiore  cordis  impuliu  agitatus,  in  vala  iua  cuneatim  pangitur 
et  cumulatur  ;  et  in  minora  forte,  quam  ei  excipiendo  prius  fu¬ 
erunt,  truditur;  unde  ruberrima  fit  cutis,  et  acris  valde  dif- 
cruciat  dolor.  An  compreffum  quoque  ferum  rubri  fanguinis 

iterum  fpeciem  induit?  Statirn  vero  emergenti  gratus  per 
totum  corpus  diffundit  fefe  calor,  ex  aucfla  nimirum  friCtione 
proveniens. 

At  fi  abundet  nimium  fanguis,  vel  debiliora  alicubi  fint  va- 
fa,  quam  ut  fanguinis  in  ipla  fubito  ruentis  impetum  fufiinere 
valeant,  rumpuntur  ;  citamque  mortem,  vel  liberum  fanguinis 
extra  corpus  profluvium,  veliuppurationem  varioiqueluppu- 
rationis  exitus,  prout  in  diverfis  corporis  partibus  evenit  rup¬ 
tura,  inducunt:  unde,  quam  plethoricis  inimica  ficiubitain 
frigidam  immerfio,  licet  monflrare. 

Siobftinato  vero  nimis  animo  perflet  homo  alioquin  ianifll- 
mus  ;  augeicit  frigus,  augefcit  valorum,  donec  impermeabilia 
plane  fiant,  conflnctio  ;  deficiunt  cordis,  nervorum,  etlpiritu- 
um,  cumfuramum  fruftra  adhibuerint  nilum,  vires  ;  flagnat  ian¬ 
guinis  omniumque  humorum  circuitus  ;  quiefcunt  motus,  fen¬ 
ilis,  oeterxque  functiones  animales;  linquit  denique  corpus,  ut 
fibi  non  ulterius  obtemperaturum,  anima. 

At,  fineque  fanguinis  redundantia  nec  vaforum  imbecillitas 
inhibeat,  vix  credi  potefl;  quam  ialutares  fintfrigidse  immer- 
fionis  effeCtus.  Crebris  enim  illis  lubitifqueconquaffationibus 
excutiunt  quodcunque  laxum,  heterogeneum  vel  noxium,  fi¬ 
bi  adhsereicit,  fibrae;  et  in  arCtius  compadlte  fpatium  fortio¬ 
rem  attractionis  vim,  atque  cohaffionem  exinde  minus  poft- 
ea  folubilem,  acquirunt ;  humores  per  vafa  femiclaufa  vel  le¬ 
viter  obftruCta  propellunt ;  lupervacaneam  ex  cellulis  fuis  pin¬ 
guitudinem  exprimunt;  fanguinis  crafln,  movendo,  miicen- 
do,  compingendo,  meliorem  reddunt.  Unde  patet,  qua  ratione 
corporis  compagem  roboret ;  cutimad  omnes  tempeflates  in¬ 
duret;  Rachitideni,  et  quicunque  morbi  ex  fibra  debili  pen¬ 
dent,  fiepiffi me  ;  Dolores  Rheumaticos,  aliofque  qui  ab  ob- 
ffrudtione  oriuntur  morbos,  aliquando,  curet. 

Huc  ufque  de  frigoris  in  corpus  uni  verfum  effeCtibus,  ubi 
minus  efl,  nifi  ab  nimia  forte  intenfione,  periculi,  differuimus. 

At  fi,  dum  reliquum  corpus  calidum,  laxum  et  molle  fit, 
pars  quadam  frigore  conftringatur,  tunc  plus  iubeft  difcrimi- 
nis.  Humorum  enim  particulae,  quae  laxos  vafculorum  fi, 
nes  libere  fatis  permeant,  ad  contractas  illas  partes  fiftuntur ; 

circuitus  impetu  cuneatim  adiguntur  5  mutua  attradione,  dum 
nullo  divelluntur  motu,  coalelcunt ;  vafcula  ad  fortiorem  ad¬ 
huc  contractionem  ftimulant ;  cordis  omnifque  fyftematis  ar- 
teriofi  vires,  qux  obftaculum  perfringere  annituntur,  inten¬ 
dunt.  Hinc  celerius,  fortius  et  durius  pullant  arteriae;  hu¬ 
morum  putrefcentia,  (olidorum  attritus,  amborum  calor  per 
totum  corpus  augetur.  A  uda  vero  circuitus  vis  pius  ian- 
guinis  ad  iocaobftruda  defert,  accumulat  et- impingit ;  quod 
vafa  in  tumorem  diltendit,  ruborem  ex  (anguinis  copia,  pul- 
fationem  ex  vaforum  renixu,  et  dolorem  ex  diftenfione  fibra¬ 
rum,  inducit;  iiippurationem  denique,  ex  vaforum  ruptura  et 
humorum  effufione,  vel  gangraenam  forte,  a  fappreflo  peni¬ 
tus  vitali  motu,  minatur. 

Hi  tumores  vero,  ficut  exterae  inflammationes,  aut  refbl- 
vendifunt  aut  fuppurandi.  Refolvuntur  autem,  laxando  va- 
(a,  elafticitatem  eis  reftituendo,  fanguinis  impetum  cohibendo 
vel  alio  derivando,  calorem  reprimendo,  humorum  craflici- 
em  diluendo,  et  tenacitatem  diflolvendo.  Ad  quos  fines  prse- 
cipua  remedia  fiint  fanguinis  mifiio,  alvi  fubdudio,  vefican- 
tium  applicatio  et  diluentium  potus. 

Venadedione  minuitur  fanguinis  copia  et  impetus;  reflati - 
ratur  inde  diftenfarum  nimis  fibrarum  elaftica  vis,  quaobftru- 
entem  facilius  expellere  poffint  materiem;  laxatur  reliqui 
fyftematis  vafculofi  conftridio,  quo  facilius  materiam  iftam  in 
(e  recipiant :  tenuiores,  utpote  minus  compreffi,  ideoque  fluidi 
magis  fiunt  humores  ;  et  derivatur,  ex  parte,  ab  ufitato  circu¬ 
itus  curfu  verius  pertufk  venae  orificium  eorum  impetus :  fol- 
vunrur  fpiracuia  cutis,  quo  facilius  quodcunque  noxium  eft 
ex  humoribus  difflari  et  elui  pofiit :  quodcrafTum,  lentum, 
tenax  antea  fuerat  fadum,  nunc  cum  reliqua  fanguinis  mole 
miftum,  tritum  et  comminutum,  in  eandem  redadurn  eft  indo¬ 
lem.  Eadem  fere  praeftat  purgatio ;  fpiritus  lorte  exhaurit 
fanguinifque  crafin  fundit  magis,  unde  debilior  fit  utrorumque 
adio.  Veficantia  vero  ex  cantharidibus  conflata  penetrant, 
incidunt,  dividunt,  difiipant,  et  extrorlum  alliciunt  obftrucn- 
tem  materiem;  vafibulque  (limulum  iubdant  ut  fortius  eam 
excutiant.  De  diluentibus  non  eft  ut  quicquam  ulterius  dicam. 

At  non  eadem  femper  eft  morborum  ex  frigoris  conftridi- 
one  facies.  Cum  enim  varii  fmt  vafculorum  ordines  ;  mini¬ 
mi  illi,  qui  arteriarum  et  venarum  quafi  termini funt,  obftrui 
quoque  pofTunt :  unde  dolores,  laflitudines,  horrores  et  fe¬ 
bres  varii  generis,  fine  ulla  inflammationis,  ruboris,  aut  tu¬ 
moris  externi  nota,  proveniunt.  Vel  fi  inaequaliter  frigore 
perfletur  corpus,  et  rerardetur  inde  fanguinis  curlus.  donec 
corrumpatur,  et  crafla  illa,  lenta  et  tenax  materies  progigna¬ 
tur,  quae,  in  nullo  certo  loco  depofita,  per  corpus  circuitus 
vi  rapitur;  leves  inde  obftrudiones  hic  illic  oriri  poflunt: 
qux,  quoniam  circuitus  impetu  perfringi  poflint,  ab  alio  in 
alium  locum  vagantur.  At  innumeri  fere  iunt  praeterea  con- 
ftridionis  effedus  qui  animo  poflunt  concipi. 

Sanguis  vero,  in  his  obflrudionibus,  cx  venis,  pleno  faltu, 
e d udus  et  frigefeens  pellem  quafi,  albam,  duram,  craflam, 
et  rigidam  inftar  corii  fere  porcini,  furium  ejicit.  Ejus  enim 
particulae  mora  a  tenuioribus  leri  particulis  leparatae,  et  cre¬ 
bris  forte  ofFenfionibus  complanatae,  pluribufque  idcirco 
pundis  fe  invicem  tangentes,  fortius  exinde  mutuae  attrac¬ 
tionis  illecebris  implicantur. 

Hxc  funt  quae  de  fimplicioribus  vafornm  conftridionis 
et  fluidorum  denfationis,  fine  alius  cujufvis  rei  interventu, 
cfFedibus  tradenda  pro  tempore  habui.  Reflant  vero  quam- 
plurima  excutienda,  quae  vel.ex  impedita  perfpiratione,  vel  ex 
aeris  frigidi  malignitate  proveniunt.  Et,  quantumvis  minus 
exploratis  fortafle  rationibus  nitantur  quae  dicenda,  quam  qux 
dida  funt,  multa  tamen  verifimillima,  atque  morborum  Phae¬ 
nomenis  et  curae  congruentia,  ex  nota  corporis  fabrica,  per- 
fpirationis  et  aeris  natura,  analogia,  et  experimentis,  poliunt 
erui. 

Inter  omnes  corporis  humani  excretiones  praecipuum  fere 
locum  obtinet,  utrum  copiam  ejus,  vel  ad  lalutem  neceflitatem 
ipectes,  perfpiratio  cuticularis  :  reliquas  certe  omnes  aequat 
quantitate,  ufu  et  momento  praecellit.  Cum  alia  enim  ex¬ 
crementa  remanere  poflint  in  corpore  fine  aliqua  noxa,  o- 
portet  ut  hoc,  fimulac  conficiatur,  extra  corpus  eliminaretur. 

Cumque  illa,  quafi  ingeftorum  fordes,  terreftr ibus  magis,  gra: 
vibus,  et  pigris  conftent  partibus ;  hoc,  ut  Ipiritus  fere,  agile 
magis  et  aduofum,  humorumque  fermentatione,  fi ‘ita  ap¬ 
pellare  liceat  fpontaneam  eorum  mutationem,  ad  igneam  quan- 
damlubtilitatern  evedum,  veneni  fere  naturam  induit.  Quan¬ 
tos  igitur  tumultus  ciere  poffit  haec  materies,  intra  corpus  de¬ 
tenta,  facile  eft  judicatu  :  et  fane  impeditus  ejus  exitus,  vel  a 
dotibus  luis  propriis  recefius,  primum  eft  utplurimum  labdcen- 
tis  lanitatis  et  ingruentis  morbi  indicium  ;  velkepe,  ut  fas  eft 
fufpicari,  caula. 

Quapropter,  providus  rerum  opifex  alias  paratas  efle  vo¬ 
luit  vias,  per  quas  hoc  virus,  fi  quando  occluderetur  cu¬ 
tis,  exiret.  Si  nondum  enim  ad  idoneam  latis  tenuitatem 
elaboratum  fit,  per  canales  urinarios,  vel  per  inteftina,  cum  fae¬ 
cibus  miftum,  elabitur.  Sin  vero  iubtili  jam  et  penetrante  prae¬ 
ditum  fuerit  indole,  totum  corpus  pervadit,  iuperficiem  inter¬ 
nam  humecftat,  cavitatibus  per  vafa  exhalantia  iele  infinuat,  et 
per  varia  emundor  ia  aufugit. 

Nimia  lua  copia,  acrimonia,  vel  crafiltie,  nocere  poteft  hxc 
materia  ;  ex  quibus  varii  morborum  Icaturiunt  fontes. 

Si  nimia  hujus  liquidi  copia  in  vafibus  detineatur ;  gravita¬ 
tis  fenlum,  lafiitudinem,  torporem,  et  dolores  gravedinofos 
excitat.  Si  vero  in  internas  corporis  partes  lubito  irruat; 
vafa  exhalantia  dilatat, tonum  eorum  labefadat,  vilcera  proluit, 
rnucum  abradit,  et  omnia  debilitat :  unde  Catarrhi,  Diarrhoeae, 
etHydropes  varii  generis, originem  trahunt ;  quibus  iua  cuique 
eft  medendi  methodus. 

Acre  vero  le,  vel  in  optima  valetudine,  prodit  perfpirabile 
hoc  cuticulare  :  guftulcihcet ;  fiquando  linguse  apex  curim, non 
ftatim  lavatam,  quamvis  mundimmam  tangat:  et  tadu  ;  cum 
recens  vulnus  vel  teneram  oculi  membranam  Chirurgi  manus 
vexet.  Acrius  vero  fola  retentione  et  mora  fieri,  ex  fpon- 
tanea  omnium  fere  humorum  puurefcentia,  admodum  videtur 
probabile. 

Si  frigus  ita  conftringat  vafa  etiam  profundiora,  ut  perfpirati- 
©nis  materiam,  jam  acrem  fadam,quafi  clauftris  includant,nec 

liberum  ei  tranfitum  praebeant ;  primum,  quafi  gravitas  totius 
corporis,  laffitudo  artuum,  fpirituum  languor,  debilitas  mul- 
culorum,  hebetudo  fenfuum,  gravedo  capitis,  et  lumborum 
dolor  fentitur ;  mox  horror,  tremor,  fenlus  frigoris,  et  refolu- 
tio  quodammodo  nervorum,  invadit ;  deinde  Calor  omnia  per¬ 
tentat  etfolvit :  quem  fi  excipiat  profufus,  per  totum  corpus  ae¬ 
qualiter  prorumpens,  nec  externo  frigore  cohibitus  ludor,  cum 
iymptomatum  remiflione,  difflatur  morbi  fomes,  et  aeger  la- 
nus  evadit.  Laxat  enim  fimul  et  diftendit  occlufa  illa  ma¬ 
teries  vafa,  labefadat  exinde,  et  levibus  hic  illic  obftruc- 
tionibus  officit ;  hinc  inaequalis  fit  ille  fpirituum  fluxus,  qui  tre¬ 
mulum  motum  inducit  mufculis.  Cor  vero  gravatum,  cum 
onus  excutere  conatur,  fanguinis  motum  accelerat ;  unde 
major  fridio,  quae  caloris  efl:  proxima  caula.  Simul  ac  au¬ 
tem  Ipir.acula  cutis  calore  humido  laxentur,  et  humor  fuper- 
fluus,  auda  circuitus  vi,  expellatur,  folutus  eft  morbus.  Stra¬ 
gulis  ergo  cooperiendus  efl:  aeger;  utmolefcat  nimirum  cutis, 
et  aperiantur  pori :  calidis,  tenuibus,  paululum  fpirituofls  li¬ 
quidis,  quae  calorem  et  circuitum  multum  intendere  non 
poflint,  diluendi fant  humores;  ut  eliciatur  fcilicet,  non  ex¬ 
pellatur,  ludor. 

Sin  nullus  intenfum  calorem  excipiat  ludor, omnia  in  pejus 
ruunt.  Stridior  et  aridior  fit  cutis,  vafaque  anguftiora ;  lae- 
vit  fanguis,  et  in  impeditos  ruit  locos  ;  ubi,  magna  vi  adadus, 
difficiliores  obftrudiones  in  minimis  vafibus  gignit;  donec 
febris  tandem  emicet. 

Motu  omni  violento ,  et  nimio  adtu  perlpirabile  hoc  in  lii- 
dorem  vertitur  ;  id  efl:,  in  humorem  tam  varii,  lecundum  cor¬ 
poris  conditiones,  ingenii,  ut  proprias  ejus  dotes  indicare 
quam  difficillimum  effer,  acrem  tamen  plerumque,  lalfum  et 
olidum.  Nam  ita  comparata  efl: natura  cutis, ut  peream  ple¬ 
rumque  noxia  fanguinis  inquinamenta  eluantur:  quapro¬ 
pter  acutorum  omnium  crifes  hac  via  fepiffime  fiunt.  Et  fa- 
n e  nimiae  exercitationis  et  aeftus  effedus  efl:  levis  febris  ; 
acceleratur  enim  fanguinis  Curius  ;  unde  maturius  in  putrefcen- 
tiam  ct  acrimoniam  proclives  ruunt  omnes  humores,  variafl. 

que 


Fte  Frigore  quatenus  morborum  caufa.  n 

que  ea  de  caufa  per  corpus  noxas  darent,  nifi  pinguitudi¬ 
ne  obvolutae,  et  tenui  hac  materia  dilutae,  acriores  extra  cor¬ 
pus  particulae  ftatim  ejicerentur.  Ideoque  maximum  eft  pe¬ 
riculum,  fi  quando  excretiones  illx,  cum  ad  iiimmam  evec¬ 
tae  fuerint  acrimoniam  et  malignitatem,  intra  corpus,  fubita 
frigoris  conftridtione,  coercerentur:  irritant  enim  et  dilace¬ 
rant,  quocunque  tranfeunr,  vala,  et  tormina  viiceribus  cient. 

Si  vero  in  pulmones,  quorum  compages  laxior  et  irritabi¬ 
lis  magis  eft,  depluant,  ad  crebrum  conatum,  quod  grave  illis 
fit,  per  tuffim  ejiciendi  follicitant:  qua  concuffione  uberio¬ 
rem  fibi  humorum  affluxum  alliciunt.  Et  humores  illi,  dum 
tenues  manent,  quamvis  continuam  fere  tuflim  excitant,  vim 
tamen  pulmonum  expultricem  eludunt,  et  arida:,  ut  voca¬ 
tur,  tuffls  conftridtique  pedroris  dant  Ipeciem.  In  hac  mor¬ 
bi  periodo,  humorum  affluxus  cohibendus,  et  nervorum  ir¬ 
ritatio  iedanda  eft ;  quod  egregie  prxftant  opiata,  fi  nulla 
fit  obftrucftionis,  ex  fignis  lupra  memoratis,  fufpicio.  At  vero, 
fi  acris  nimis  jam  fit  materies,  et,  continua  pulmonum  agi¬ 
tatione,  nova  humorum  vis  inpedora  derivetur  ;  tunc  incrai- 
fantibus  acrimonia  retundenda,  quibus  tenuis  ille  humor  impe¬ 
ditus,  expultrici  pulmonum  facultati  prehendendus  traditur. 
In  hoc  quoque  egregiam  navat  operam  Laudanum ;  mora  e- 
nim  et  requie,  quam  prxbet,  infpiffantur  Iponte  humores,  li¬ 
quidiori  nempe  parte  difflata  et  ablorpta.  Sin  autem  infar¬ 
ciantur  jam  vilcida  materift  pulmones ;  ne  vafa  comprime¬ 
rentur  nimis,  venxfedione  cumprimis  eft  cavendum:  mate¬ 
ria  dein  attenuantibus,  refolventibus  et  incidentibus  diflob 
venda,  vel  purgantibus  per  alvum  lubducenda :  pulmones, 
quo  facilius  elabi  patiantur  hanc  materiam,  lubricantibus  ob¬ 
ducendi  iunt,  et  balfamicis  ab  acrium  tritu  muniendi.  Epi- 
ipafticis  quoque  inciduntur  aliquando,  vel  alio  derivantur, 
cum  exitu  fecundo,  humores.  Nec  iulphureis  etiam,  ad  fic- 
candumet  corroborandum,  fuus  haud  infimus  deeft  locus. 

Craftumvero,  lentum,  et  vifcidum  mora  deveniri  hunc  li¬ 
quorem,  nemo,  opinor,  qui  aliorum,  omnium  forte,  humorum 
naturam,  valculorum  fabricam,  et  cutis  phaenomena  iatis  a- 

nimadvertit* 


XX 


Dissertatio  Medica, 

nimadvertit,  revocabit  in  dubium.  Unde  rationem  tenemus 
quare  impeditam  peripirationem,  praeieram  fi  lordibus  cor¬ 
pus  laepe  obductum  fit,  et  edulia  ingurgitentur  dura  et  glu- 
tinola,  iniequatur  icabies,  aliiquemiorbi  cuticulares,  qui,  pru¬ 
ritum  excitando,  acrem  luam  indolem  latis  produnt. 

Hos  enim  morbos  a  variolis,  morbillis,  caeterilque  exan¬ 
thematibus,  quae  criticae  ex  {anguine  fecretiones  e  ile  vide¬ 
antur,  difcrepare,  latis  ex  diverla  medendi  methodo  conflat. 

Quae  raucitatis  cauia?  cftne  mulculorum  tracheae  arteriae 
rigor,  an  muci  qui  teneram  faucium  membranam  muniendo 
e  it  penuria;  glandibus  Icilicet minorem  quantitateiy,  ob  con- 
itrictioncm  vel  infardtionem,  lecernentibus  ? 

An  Catarrhi,  non  a  generali  per  totam  corporis  fuperficiem, 
fed  proprio  iftius  loci,  ubi  incidunt,  perlpirationis  impedimen¬ 
to,  proveniunt?  Tegumentis  etenim,  quae  glandulas  hujus 
Jymphae  iecretioni  infervientes  iuperne  obvolvunt,  frigore 
magis  conftridtis,  et  liberum  humorum  acceilum  renuenti¬ 
bus,  plus  defertur  ad  glandulas  ianguinis,  plulque  idcirco 
conficitur  ab  iis  Icri.  Quamvis  autem  ingeniola  latis,  nec  le¬ 
viter  rejicienda  fit  haec  Hypothefis  ;  attamen,  utrum  vero  fit 
congruens,  haeret  adhuc  animus.  Si  quis  enim  pulmonum 
morbis,  quantumvis  leviter,  obnoxius  in  frigidum  procumbat 
Jedtum,  tuffi  illico  exagitatur  ;  annon  ex  acris  cujuldam  ma¬ 
teriae  accellu  oritur  haec  titillatio?  etundenam  venit  illama- 
-teries  ?  nam  eodem  aere  eodemque  frigoris  gradu  perflantur 
.adhuc pulmones.  Quid  totam,  quantum  Icire  poli iimus,  in¬ 
ternam  corporis  fuperficiem  humedlat?  unde  midturit,  unde 
fitim  levatam,  et  alvum,  ftribtum  prius,  liquidiorem  fentit 
qui  frigori  nudus  exponitur?  At  fi  ex  univerla  fibrarum  con- 
.frridtione  per  conienium,  quod  experimentis  quibuldam  ve- 
rifimilius  redditur,  oriuntur ;  annon  glandulae  illae,  aeque  ac 
cuticula  lupcrextenla,  conftringerentur  ?  Et  conftridao  lane  a 
cute,  ubi  maxima  eft,  verius  interiora  corporis,  ubi  minima, 
humores  exprimat  nece fle  eft. 

At  fine  noxa  totam  perlpirationis  materiam  intra  corpus, 
per  unius  Ipatium  nodtis,  detentam  fuille  in  medicina  lua 

itarica  docet  Keilius:  unde  objectionem  huic  hypothefi 
ftruit ;  quae  inexpugnabilis  forte  effet,  nifi  alios  Natura  exitus 
huic  liquori  paraffet,  quibus,  etiam  in  athletica  valetudine, 
magna  ejus  pars  effluit. 

Nec  pluris  eft,  quod  non  tam  frigoris  in  aere,  quatenus 
thermometro  laltem  indicatur,  quam  humiditatis  ratione 
graffentur  morbi,  qui  frigori  vulgo  vitio  vertuntur.  Varios 
enim  frigoris  vel  caloris  gradus,  pro  denfitare  fua,  fiifcipiunt 
corpora;  unde  aqua  in  frigore  frigidior  multo,  in  calore  ca¬ 
lidior,  eft  aere.  Vapores  igitur  aquofi  aeri  hnmido  affatim 
innatantes,  et  corporibus  noth  is  continuo  applicati,  majorem 
nobis  excitant  algoris  lentum,  et  notabiles  magis  edunt  fri¬ 
goris  effe&us. 

At  praetereunda  nequaquam  eft  dodtorum  quorundam  opi¬ 
nio,  qui  non  impeditae  perlpirationi,  ted  aeris  frigidi  mali¬ 
gnitati  cuidam  morbos  ifros,  qui  Frigoris  effc  ccnlentur,  adferi- 
bunt.  Quae  opinio  fi  ullis  innititur  argumentis,  ex  aeris  natura, 
corporis  oeconomia,  ct  fimilibus  quibuidam  phaenomenis  ea 
petenda  funt. 

Cum  in  omnibus  fluidis  liberius  multo  moveant,  prom- 
ptiufque  impulfibus  quibuflibet  cedant  particulae,  crebrae  in¬ 
de,  ex  diveria  earum  gravitate,  attradhone,  elafticitate,  in- 
fitione,  caeterifque  agendi  modis,  fubeunt  mutationes.  Eft  au¬ 
tem  aer  corpus  varium  admodum  et  heterogeneum,  multif- 
que  refertum  undique  abreptis  particulis  ;  adeo  ut  nullum  for¬ 
te  in  rerum  natura  fit  fluidum,  quod  tam  multis,  diverfis, 
mobilibus,  et  inter  le  pugnantibus  conflet  principiis  ;  prae¬ 
terea  quod  tanta  ei  vis  elaftica  repellens  et  attrahens  in- 
fit,  ut  peculiaris  fere  ei  et  propria  e  Te  cenfeatur:  hinc  fumraa 
mobilitas.  Quapropter,  nec  ablurdum  effer  omnino  procel- 
fum  quendam,  chymicum  fi  velis,  ex  mutua  nimirum  par¬ 
ticularum  in  fe  invicem  adtione,  qualis  in  vegetantium  ani¬ 
maliumque  humoribus  cernitur,  in  acre  quoque  fuipicari. 
Hoc  certe  commune  habet  cum  illis,  quod,  fi  quietum  fine 
motu,  in  calida  praefertilia  temperie,  man  eat,  cito  corrumpa¬ 
tur ;  quodque  ventorum  agitatio,  alterna  caloris  et  frigo- 

ris  mutatio,  et  continuus  novi  aeris  acceflus,  quafi  circu¬ 
latio  quasdam,  ad  fanitatem  ejus  et  vitam  quodammodo  ne- 
cefiaria  fint. 

Inteftinis  igitur  hifce  motibus,  Atmofphasram  novas  variae 
virtutis  fubftantias  progignere,  verofimile  poteft  videri.  Quo 
fit  quod  aer  tamdiverfae  fit  indolis,  fecundum  varios  temperiei 
fuse  ftatus  quod  ad  calorem,  denfitatem,  humiditatem,  aliafque 
reconditas  magis  qualitates,  quas  vel  ex  vicinis  terrae  locis, 
vel  ex  inreftino  fuo  motu  (ulcipit.  Et  quidni  frigus  quoque 
indolem  ejus  mutare  credamus ;  prasfertim  cum  tam  proprios 
et  fingulares  edat  eftedus  ?  Nam  frigus,  quod  tantas  aliis 
corporibus  inducit  mutationes,  ut  in  gelu  videmus,  nullam 
in  ipia  aeris  regione  mutationem  inferre,  non  aequum  eft 
cenlere.  Cumque  multa  in  aere  calido  formentur  quae  ocu¬ 
lorum  aciei  fubjeda  iunt,  ut  aurora  borealis,  tonitru,  et  ex¬ 
halationes  ;  plura  vero  quas  forma  lua  lub  fenfibiis  non  cadunt, 
fed  efiedibus  tantum,  lethalibus  faspe,  nimium  notdcunt ; 
quid  eandem  vim  frigori  negemus  ?  Quid  iuas  ei  peftes,  et 
iua  venena  tribuere  recufemus  ? 

Si  corporis  vero  fabricam  fpedemus  ;  eam  noxas  halce  ex¬ 
cipiendo  quam  aptifiimam  eiTe  confitendum.  Nam  praeter 
liberum  aeris  in  pulmones,  reipirando,  et  inteftina,  cibos 
lumendo,  introitum  ;  innumeris,  per  totam  liiperficiem  hianti¬ 
bus  vafculis,  corpus  noftrum  avide,  quae  per  aera  fluitant 
haurit.  Maxime  vero  hoc  fit,  cum  patulum  ubique  et  bibu¬ 
lum  redditur  calore  corpus ;  vel  cum  laboribus,  iudoris  pro¬ 
fluvio,  et  fpirituum  difpcndio,  inane  et  laxum  devenit.  Quod 
fiimmonere  nos  poteft,  qua  ratione  delaflatas  et  exhauftas 
vires  renovare  poflunus ;  locis  fcilicet,  non  aridis  omnino  et 
exfuccis,  led  humoribus  ad  hanc  rem  facientibus  humeda- 
tis,  caute,  ita  ut  Frigoris  abfit  periculum,  componendo  cor¬ 
pus.  Nam  huc  referri  debet,  quod  ii,  qui  lupra  herbas  quaft 
dam,  cum  dormitum  eunt,  laffi  et  exinaniti  lele  projiciunt* 
vegeti,  alacres,  et  lucco  pleni  afTurgant. 

Quomodo  vero  eftedus  iuos  h^c  frigoris  progenies  in  cor¬ 
pore  edat,  non  noftrum  eft  demonftare*  Argumenta  tantum,, 

quae  verifimilem  hanc  hypothefin  aliquatenus  reddere  pofllnr, 
in  animo  eft  ob  oculos  ponere.  Quo  facit,  quod  inteflinis 
fluidorum  mutationibus,  modo  fere  chymico,  fi  ita  licet  lo¬ 
qui,  crebro  luboriri  videantur  morbi  acuti.  Quae  mutationes 
laepe  rei  alicujus  extraneae,  quamvis  minuti  flimoe,  acceiTu, 
mirum  in  modum,  ut  flamma  incendium,  excitantur:  quod 
fatis  fuperque  venenis  et  contagione  probatur.  Quodque  fine 
contagione  in  mutationem  indolis  fuse,  vel  novae  cujufdam 
fubftantiae  generationem,  tendant  humores,  ex  continua  ani¬ 
malium  putrefeentia,  et  morborum  veneno  ac  crifibus  patet. 
Virulenta  quidem  ifta  coagulationem,  acrimoniam,  vel  (pi¬ 
cula  quaedam  humoribus  ;  et  mutationes  illae  humorum  ob- 
ftrubtionem  vafibus,  quae  proxima  acutorum  caufa  cenietur, 
poflunt  inferre. 

Utrum  vero  malignum  quoddam  ex  Frigore  virus  natu¬ 
ram  incedat,  tantoique  cieat  in  corpore  tumultus,  linquen¬ 
dum  adhuc  fub  judice  cenfcmus.  At  quicunque  aeris  imperi¬ 
um,  in  omnia  vegetantium  et  animalium  corpora,  perpendit, 
non  temere  prorius  rejiciendum,  credo,  putabit  Eftne  enim 
aeri  facultas  quaedam,  qua  flammam,  vitam,  et  vegetationem 
fuflentat  ;  qua  facultate  deficiente,  evaneicit  quafi  rerum 
anima?  Annon  variis  anni  tempeftatibus,  varii  pullulant  flo¬ 
res  et  frudtus,  quod  ex  notis  aeris  virtutibus  nequaquam  vi¬ 
detur  oriri?  Annon  interpellit  quafi  fe  rm  en  ratio  nem,  et  vi¬ 
na  vapida  reddit  tonitru  ?  Et,  ut  ad  Medicinam  redeamus,  an¬ 
non  diicrepant  morborum  ingenia,  fecundum  diverias  anno¬ 
rum  confutationes,  modo  seque  inexplicabili  ?  Annon  epi¬ 
demice  graifantur,  et  fime  nota  aliqua  caufa  invadunt  iaepe- 
numero,  h  i  *  i  p  fi  frigoris  morbi?  Quae  omnia  monftrare  poE 
funt,  quam  curta  fit  in  rerum  virtutibus  evolvendis  noftra 
fcientia;  et  quam  modeftos  nos,  in  praefiniendis  morborum 
caufis,  praebere  debeamus. 


FINI  S. 


. 

•  v,  r  ■  '  ■■  -  ‘  ? 

*  :'■■  V. 

•.  *  • 

.. 


/  ;•  * 


r .  •  ■  , :  1  f  • » •  <:  r  r  *i 

<  *  S»-  •  •  >  i  f  V  1  /  i  .  4  *  V  •*  • 

.  .  *  1  v  J 

. 


- 


y  1 
i 


*/  V 


/ 


-  ■  •  :  . 


-  ^ 


- 

. 

/  .*  » 

:j  .  .  ;  ’ 

‘  ♦•»  I 

i  -»^»41  .J  1  *  V; 

>  4tyi  r '  i  "• 

. 

;> 

' 

f  1  #  '  •*  ' 

• 

-  "  'i  •  ■> 


*  -  -  ' 


. 


-{*>■ 


l  ,rif 


} 


' 


■ 


f  'i.  -  ■  ; 


- 


? 


1  >  ti  ;v  ;  » 

»•  •  •*  ■-  ■  .  * 


'  *  '  J.  |  V 

<  :■  W?)  Jr-  . 


. 

■ 

' 

:  , 


.  t 


. 

*  ?  I  \  J  ■ 

,•  ■  :  .U 


* 

•  .  ’  i  -  1  ..  .  i  . 


*>*■* 


:  j  .  ‘ 

1  ‘ 

f  *  v 


:  '  ,  :  :  ,  Ifn 


•i. 

i  jl 


i-  - .  • 


■  '  j9 

.»  __  .  *  ■  ■  *  *  . .  *•  f  -^*  v  /  i  *  v  <  -  y- .  •  /  '* 

-  •  f.  -*  r  - 

a 


.  .  -rfV  i  -  i  —  ' 


»  »  r  U 

«• 


‘  •  '  ,  ■•■*- 


r 


i 


-  ;?■ 


.c 


I 


**  «*  sJ>  ^ 


*4  • 


f.:u 

•fl 


.  '•  • 


,  ; 


i 


